b'\n_START_ARTICLE_\nObuzier \xe2\x80\x9eSchneider\xe2\x80\x9d de 105 mm, model 1912\n_START_SECTION_\nPrincipii constructive\n_START_PARAGRAPH_\nObuzierul era destinat \xc3\xaen principal pentru distrugerea fortifica\xc8\x9biilor pasagere \xc8\x99i a for\xc8\x9bei vii ad\xc4\x83postite a inamicului pe c\xc3\xa2mpul de lupt\xc4\x83. \xc8\x9aeava era ghintuit\xc4\x83, fiind construit\xc4\x83 din o\xc8\x9bel forjat. Proiectilele erau explozive sau \xc3\xaenc\xc4\x83rcate cu \xc8\x99rapnele. Pentru atenuarea reculului era folosit un sistem cu fr\xc3\xa2n\xc4\x83 hidraulic\xc4\x83. Obuzierul era montat pe un afet mobil cu dou\xc4\x83 ro\xc8\x9bi cu spi\xc8\x9be din lemn, pentru transport mont\xc3\xa2ndu-se un antetren cu ro\xc8\x9bi identice.'